ইরান-ইসরায়েল ছায়াযুদ্ধ

ইরান-ইসরায়েল ছায়াযুদ্ধ, ইরান-ইসরায়েল ছায়া সংঘাত বা ইরান-ইসরায়েল স্নায়ুযুদ্ধ  হচ্ছে একবিংশ শতাব্দীতে ইরান ও ইসরায়েলের মধ্যে সংঘটিত ছায়া যুদ্ধ। ইসয়ায়েল-লেবানন সংঘাতে ইরান লেবাননের শিয়া মিলিশিয়াদের, বিশেষ করে হিজবুল্লাহ কে সমর্থন করে। ইসয়ায়েল-ফিলিস্তিন সংঘাতে ইরান ফিলিস্তিনি স্বাধিনতাকামী গোষ্ঠি হামাস কে সমর্থন করে। অন্যদিকে ইসরায়েল ইরানের বিদ্রোহিদের যেমন- পিপল'স মুজাহিদিন অব ইরান কে সমর্থন করে, সিরিয়ায় ইরানী মিত্রদের উপর বিমান হামলা চালায়, ইরানের পরমাণু বিজ্ঞানীদের গুপ্তহত্যা করে, সিরিয়ায় ইরানী বাহিনীর উপর সরাসরি হামলা চালায়। ২০২৪ সালে ছায়া যুদ্ধ রূপ নেয় দুই দেশের মধ্যে সরাসরি সংঘর্ষে এবং ২০২৫ সালের জুনে, ইরান-ইসরায়েল যুদ্ধ শুরু হয় যাতে মার্কিন যুক্তরাষ্ট্রও জড়িত ছিল।

পেরিফেরি মতবাদের ফলে ইরান সাম্রাজ্য (১৯৪৭-১৯৭৯) এবং ইসরায়েলের মধ্যে ঘনিষ্ঠ সম্পর্ক ছিল, উভয়ে আরব শক্তিগুলোকে একটি সাধারণ হুমকি হিসেবে দেখতো। ১৯৭৯ এর ইসলামি বিপ্লবের পর, ইরান সম্পর্ক ছিন্ন করে, কিন্তু পরবর্তী ইরান-ইরাক যুদ্ধে গোপন বন্ধন বজায় ছিল। ইরান ১৯৮২ সালে ইস্রায়েলের লেবাননে আক্রমণ প্রতিরোধে হিজবুল্লাহকে প্রশিক্ষণ দিয়েছিল ও সশস্ত্র করেছিল এবং ইসরায়েলের দক্ষিণ লেবানন দখলের সময় জুড়ে শিয়া মিলিশিয়াদের সমর্থন চালিয়ে যায়।

১৯৭৯ এর আগেও, ইরানী ইসলামপন্থিরা ফিলিস্তিনিদের সমর্থন করেছিল; ১৯৭৯ এর পর তারা ফিলিস্তিনি মুক্তি সংস্থা এবং পরবর্তীতে ফিলিস্তিনি ইসলামি জিহাদ ও হামাসের সাথে সম্পর্ক তৈরির চেষ্টা করেছিল। ২০০৬ সালে ইসরায়েল হিজবুল্লার সাথে একটি যুদ্ধ করেছিল। ইসরায়েল গাজা ভূখন্ডে ফিলিস্তিনিদের সাথে বেশ কিছু যুদ্ধ করেছিল: ২০০৮-২০০৯ সালে, ২০১২ সালে, ২০১৪ সালে, ২০২১ সালে এবং ২০২৩ সাল থেকে আজ পর্যন্ত। ১৯৮২ সালের লেবানন যুদ্ধ এবং গাজা যুদ্ধ আরব-ইসরায়েলি সংঘাতের মধ্যে সবচেয়ে বেশি মারাত্মক ছিল।

ইরান-ইসরায়েল যুদ্ধের বিভিন্ন কারণ উল্লেখ করা হয়েছে। ইরান ও ইসরায়েল পুর্বে উষ্ণ সম্পর্ক রেখেছিল তাদের সাধারণ হুমকির কারণে। কিন্তু ১৯৯০ এর দশকে সোভিয়েত ইউনিয়নের পতন হয় এবং ইরাক দুর্বল হয়ে পড়ে। ইরানী ইসলামপন্থীরা দীর্ঘদিন ধরে নিপীড়িত ফিলিস্তিনি নাগরিকদের সমর্থন করে আসছে। পণ্ডিতরা বিশ্বাস করেন যে ফিলিস্তিনিদের সমর্থন করে ইরান সুন্নি এবং আরবদের মধ্যে বৃহত্তর গ্রহণযোগ্যতা অর্জনের চেষ্টা করে, যাদের উভয়েরই মধ্যপ্রাচ্য জুড়ে আধিপত্য রয়েছে। কখনো কখনো, ইরান ফিলিস্তিনিদের দুর্দশার প্রতিক্রিয়া হিসেবে এক রাষ্ট্র এবং দুই রাষ্ট্র সমাধানকে সমর্থন করেছে, অন্যদিকে ইরান ইসরায়েলের ধ্বংসের কথাও বলেছে। ইসরায়েল ইরানকে অস্তিত্বের হুমকি হিসেবে দেখে। ইসরায়েল ইরানকে গণহত্যার উদ্দেশ্য পোষণ করার অভিযোগ করেছে, অন্যদিকে ইরান ইসরায়েলকে গাজায় গণহত্যা চালানোর অভিযোগ করেছে। ফলস্বরূপ, ইসরায়েল ইরানকে পারমাণবিক অস্ত্র অর্জন থেকে বিরত রাখার জন্য নিষেধাজ্ঞা এবং সামরিক পদক্ষেপ নেওয়ার দাবি করেছে।New York Times, 4 Sept. 2019, "The Secret History of the Push to Strike Iran: Hawks in Israel and America Have Spent More than a Decade Agitating for War Against the Islamic Republic's Nuclear Program. Will Trump Finally Deliver?" 

 আরও পড়ুন 

 ইরান-সৌদি আরব বদলি সংঘাত
 আরব-ইসরায়েলি সংঘাত

 তথ্যসূত্র 


বিষয়শ্রেণী:ছায়াযুদ্ধ
বিষয়শ্রেণী:ভূ-রাজনৈতিক প্রতিদ্বন্দ্বিতা
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:ইরান-ইসরায়েল সম্পর্ক
বিষয়শ্রেণী:১৯৮০-এর দশকের সশস্ত্র সংঘাত
বিষয়শ্রেণী:১৯৯০-এর দশকের সশস্ত্র সংঘাত
বিষয়শ্রেণী:২০০০-এর দশকের সশস্ত্র সংঘাত
বিষয়শ্রেণী:২০১০-এর দশকের সশস্ত্র সংঘাত
বিষয়শ্রেণী:২০২০-এর দশকের সশস্ত্র সংঘাত
বিষয়শ্রেণী:ইরান জড়িত যুদ্ধ
বিষয়শ্রেণী:ইরান-ইসরায়েল ছায়া যুদ্ধ